Súradnice: 49°46′42″S 33°22′12″V﻿ / ﻿49,778333°S 33,37°V﻿ / 49.778333; 33.37

**Kachovská vodná nádrž** alebo **Kachovská priehrada** (ukr. Каховське водосховище – Kachovske vodoschovyšče) je vodné dielo na Ukrajine na rieke Dneper. 6. júna 2023 došlo k zničeniu časti priehradného múru a následnému zaplaveniu rozsiahleho územia pod priehradou.

Poloha
------

Vodná nádrž leží v Chersonskej, Dnipropetrovskej a Záporožskej oblasti. Rozloha jazera je 2 155 km², tvorí tak druhé najväčšie umelé jazero na Ukrajine.

Údaje
-----

Priehrada bola postavená v roku 1956. Objem priehradnej nádrže je 18,2 kilometrov kubických, čo predstavuje približne 50-násobok objemu najobjemnejšej slovenskej priehrady, Liptovskej Mary. Jej rozloha je približne 62 krát väčšia ako rozloha najrozľahlejšej priehrady na Slovensku, Oravskej priehrady.

Priehradný múr je 30 metrov vysoký a 3,2 kilometra dlhý.

Význam
------

„Výstavba priehrady vytvorila hlbokovodnú cestu na dolnom toku Dnepra a jej vody sa využívajú na lodnú dopravu, zavlažovanie, zásobovanie vodou, na rybolov a rekreáciu."

Z priehrady čerpá chladiacu vodu Záporožská jadrová elektráreň. Okrem rieky Dneper z priehrady vyteká tiež Severokrymský kanál, ktorý vodou zásobuje severnú časť krymu. Podľa niektorých strata priehrady znamená „že na Krym voda nepotečie dlhé roky", Olexij Danilov, tajomník ukrajinskej národnej bezpečnostnej a obrannej rady odhadol 10 až 15 rokov, „možno navždy".

### Elektráreň

Vodná elektráreň mala výkon 350 MW.

Útok 6. júna 2023
-----------------

Priehrada je od začiatku ruskej invázie na Ukrajinu v ruských rukách. 6. júna 2023 ukrajinské sily oznámili, že na vodné dielo zaútočili ruské sily. Rusko, naopak, z útoku obvinilo ukrajinskú stranu. Útok sa mal uskutočniť o pol tretej v noci.

### Dopad

Útok zničil vodnú elektráreň, podľa podniku Ukrhidroenerho ju nebude možné opraviť do pôvodného stavu. Medzinárodná agentúra pre atómovú energiu uviedla, že Záporožskej jadrovej elektrárni nehrozí bezprostredné riziko.

Záplavy hrozia desiatkam dedín a desiatkam tisícov obyvateľov. Geograficky je ľavá strana priehrady nižšia ako pravá a tak sa záplavy dotknú viac strany, ktorá je v čase útoku pod ruskou kontrolou.

V meste Nova Kachovka vody vystúpila do výšky 12 metrov a bol v ňom vyhlásený núdzový stav. Podľa ukrajinskej strany sa do Dnepra dostalo 150 ton motorového oleja.

Galéria
-------

* Priehradný múrPriehradný múr
* Pláž na jazerePláž na jazere

Referencie
----------

1. ↑   *Názvy geografických objektov z územia mimo SR* [online]. Bratislava: Úrad geodézie, kartografie a katastra Slovenskej republiky, rev. 2022-01-05, [cit. 2023-06-07]. Dostupné online.
2. 1 2  Kachovská vodná nádrž. In:  *Encyclopaedia Beliana* [online]. Bratislava: Slovenská akadémia vied, [cit. 2023-06-06]. Dostupné online.
3. ↑  TASR. Guterres: Kachovská priehrada bola zničená v dôsledku ruskej invázie. *teraz.sk* (Bratislava: TASR), 2023-06-06. Dostupné online [cit. 2023-06-06].
4. 1 2 3 4 5 6 7 8  ČTK. Kachovská priehrada zadržiavala 50-krát viac vody ako Liptovská Mara. *Pravda* (Bratislava: OUR MEDIA SR), 2023-06-06. Dostupné online [cit. 2023-06-06]. ISSN 1336-197X.
5. 1 2 3 4 5  VASILKO, Tomáš. Najväčší teroristický útok počas vojny. Kachovská priehrada je zničená, záplavy hrozia desiatkam dedín. *Denník N* (Bratislava: N Press), 2023-06-06. Dostupné online [cit. 2023-06-06]. ISSN 1339-844X.
6. ↑   Záporožská jadrová elektráreň, ktorú. *Denník N* (Bratislava: N Press), 2022-03-04. Dostupné online [cit. 2022-03-05]. ISSN 1339-844X.
7. 1 2 3 4 5  TASR; ČTK. *Voda po výbuchu Kachovskej priehrady zaplavila už viacero obcí. Vodná elektráreň sa podľa Kyjeva nebude dať opraviť* [online]. Bratislava: Rozhlas a televízia Slovenska, 2023-06-06, [cit. 2023-06-06]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kachovská vodná nádrž**

Autoritné údaje: * LCCN: sh96008928
* VIAF: 315136821